**МУ «Грозненский РОО»**

**МУНИЦИПАЛЬНОЕ БЮДЖЕТНОЕ ОБЩЕОБРАЗОВАТЕЛЬНОЕ УЧРЕЖДЕНИЕ**

**«СРЕДНЯЯ ОБЩЕОБРАЗОВАТЕЛЬНАЯ ШКОЛА с. БЕРКАТ-ЮРТ**

**ГРОЗНЕНСКОГО МУНИЦИПАЛЬНОГО РАЙОНА» ЧЕЧЕНСКОЙ РЕСПУБЛИКИ**

**(МБОУ «СОШ с. Беркат-Юрт Грозненского муниципального района» ЧР)**

**МУ «Грозненски РОО»**

**МУНИЦИПАЛЬНИ БЮДЖЕТНИ ЙУКЪАРДЕШАРАН ХЬУКМАТ**

**НОХЧИЙН РЕСПУБЛИКИН «ГРОЗНЕНСКИ МУНИЦИПАЛЬНИ КIОШТАН**

**БЕРКАТ- ЮЬРТАРА ЙУККЪЕРА ЙУКЪАРДЕШАРАН ШКОЛА»**

**(МБЙУХЬ НР «Грозненски муниципальни к1оштан Беркат- Юьртара ЙУШ»)**

**Вакаева Тумиша Саламановна нохчийн меттан а, литературин а хьехархочун новкъа йаларх лаьцна**

Вакаева Тумиша Салмановна–Грозненски к1оштан Беркат-Юьртарчу йуккъерчу йукъардешаран школин нохчийн меттан а, литературин а хьехархо йу. Йина 1969-чу шеран эсаран беттан 19-чу дийнахь Веданан к1оштан Даьрг1ахь, хьехархочун доьзалехь. 1987-чу шарахь чекхйаьккхина Даьрг1ара №2 йуккъера школа. 1990-чу шарахь ц1ечу дипломаца чекхйаьккхина Гуьмсера хьехархойн училище. 1990-чу шарахь Даьрг1арчу №1 йуккъерчу школехь нохчийн меттан хьехархочун даржехь д1аболийна шен къинхьегаман некъ. 2005-чу шарахь дуьйна Грозненски к1оштан Беркат-Юьртарчу йуккъерчу йукъардешаран школехь нохчийн мотт а, литература а хьоьхуш йу.

Российски Федерацин дешаран а, 1илманан а министерстван, Нохчийчоьнан дешаран а, 1илманан а министерстван, Парламентан, Грозненски к1оштан администрацин, Грозненски к1оштан дешаран урхаллин совг1аташца билгалбаьхна Тумишин кхиамаш.

«Нохчийн меттан тоьлла хьехархо» ц1е йолчу къовсадаларшкахь шина шарахь дакъалаьцна Тумишас. 2014-чу шарахь шолг1а меттиг йаьккхира цо, ткъа 2015 шарахь «Нохчийн меттан тоьлла хьехархо» аьлла, билгалйаьккхира иза. 2016 шарахь Всероссийски ненан меттан хьехархойн къовсадаларшкахь 3 меттиг йаьккхира цо. Тумишин белхан мах хадош, 2016-чу шарахь сийлаллин дарж делла цунна, «Дешаран хьокъехь Сийлахь белхало» аьлла. Делахь, Тумиша тоамхилла йац хууш долчух: довза дезарш, хаа дезарш дукха дуй хууш, иза даиманна лехамехь йу.

Хьехархо- иза х1ора денна ницкъ оьшуш болх хилла ца 1а, иза уггаре хьалха, доккха пох1ма хилар а, шен син лаам хилар а ду. Х1унда аьлча, т1аьххьара хьехархочун белхан жам1 деш, вайна гуш дерг цуьнан берийн кхиар ду, церан хаарш, уьш шайн махкана пайдехь хилар а ду. Х1ора шарахь дахаран новкъабоху Вакаева Тумишас дуккха йахь йолу к1ентий а, оьзда мехкарий а. Церан кхиамаш хилар хиъча, дагна хьаам хуьлу цунна, ша хьегна къа, лар йоцуш ца дисна олий.

Шен балхах лаьцна ишта йаздо Тумишас: «Хьехархо ша бечу балха т1ехь веккъа шен белхан говзанча хилла ца 1а: цунах наггахь лор йа актер хуьлу, иштта кхийолчу тайп-тайпанчу говзаллашка а воьрзу иза. Лоьран дарба молханца – мехаца хилла ца 1а; цуьнан коьрта дарба хазачу, говзачу, аьхначу маттаца дархо тешор ду, иза цу цамгарх хьалхавериг хиларх. Иштта дарбане мотт хила беза хьехархочун дешархой шех тешо а, церан дешар т1ехь кхиамаш хилийта а. Х1ора дийнахь, сцени т1ехь волу актер санна, х1утту со дешархошна хьалха, церан ойла т1ейерзо, царна со к1орда ца йайта, цхьацца тайпана хийцамаш хилийта а г1ерта сайн леларехь. Уггар коьртаниг церан дог-ойла айъар, уьш самукъане гар хета суна.

Ткъе кхойтта шарахь хьехархочун даржехь бинчу белхан жам1 дича, со йоккхайе цу новкъайаларна. Со берийн дуьхьа йехаш хиларна, ас дерриге сайн дахар царна д1адаларна: дешархойн тешамца, дай-наной ларамца, белхан накъостийн г1оьнца и болх ас беш хиларна».